Държавен вестник, бр. 77, 2012 г., стр. 27

БРОЙ  77	
Д Ъ Р Ж А В Е Н  В Е С Т Н И К 	
СТР.  27  
§ 3. В чл. 10, ал. 1 след думите „музикант – ин­
струменталист“ съюзът „и“ се заменя със за­
петая и след думите „музикант – вокалист“ се 
добавят „акордьор“ и „музикален оформител“.
§ 4. В чл. 13 се правят следните допълнения:
1. В ал. 1 след думата „дизайнер,“ се до­
бавя „както и по специалност изобразително 
изкуство“.
2. В ал. 2 след думата „рисуване“ се добавя 
„изобразително изкуство“.
§ 5. В чл. 14 се правят следните изменения 
и допълнения:
1. В ал. 1 след думите „графичен дизай­
нер“ съюзът „и“ се заменя със запетая и след 
думите „компютърен график“ се добавя „и 
компютърен аниматор“.
2. В ал. 2 след думите „технология на по­
лиграфическите процеси“ се заличава текстът 
„оформление на полиграфическите издания“, 
а след думите „илюстрация и оформление на 
полиграфическите издания“ се добавят „кино, 
мултимедийни технологии, комбинаторика и 
цветознание“.
§ 6. Наредбата влиза в сила от деня на 
обнародването є в „Държавен вестник“.
За министър: 
Георги Стоев
9054
МИНИСТЕРСТВО 
НА ОБРАЗОВАНИЕТО, 
МЛАДЕЖТА И НАУКАТА
НАРЕДБА № 2
от 27 септември 2012 г.
за условията и реда за финансово подпомагане 
на младежки дейности
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят условията и 
редът за финансово подпомагане на младежки 
дейности на национално ниво.
Чл. 2. Националният център „Европейски 
младежки програми и инициативи“ изпълнява, 
координира и подпомага национална програма 
за младежта, наричана по-нататък „програма“.
Чл. 3. Програмата се приема от Министер­
ския съвет и средствата за нейното изпълнение 
се осигуряват в рамките на определените бю­
джетни средства в съответната година.
Чл. 4. Информацията и документите за 
програмата са публични и се предоставят чрез:
1. интернет страницата на Министерството 
на образованието, младежта и науката;
2. интернет страницата на Националния 
център „Европейски младежки програми и 
инициативи“;
3. по електронен път, в случай че съществува 
пречка предоставянето на информация да се 
осъществи по реда на т. 1 и 2.
Г л а в а  в т о р а
УСЛОВИЯ И РЕД ЗА ФИНАНСОВО ПОД­
ПОМАГАНЕ
Раздел I
Условия за кандидатстване и финансиране на 
проекти
Чл. 5. По програмата се финансират органи­
зации, регистрирани по Закона за юридическите 
лица с нестопанска цел за осъществяване на 
дейност в обществена полза и имащи за цел и/
или предмет на дейност подкрепа на младежки 
дейности и осъществяващи младежки дейности.
Чл. 6. Националният център „Европейски 
младежки програми и инициативи“ не финан­
сира проекти за младежки дейности по реда 
на наредбата:
1. на политически партии и организации, 
професионални съюзи, кооперации и религи­
озни организации;
2. свързани с инвестиционна, търговска или 
друга дейност със стопански характер;
3. целящи дарения, стипендии или благот­
ворителни дейности;
4. за концерти, спектакли и други развле­
кателни програми и мероприятия, свързани с 
търговска цел;
5. за пътувания в страната и в чужбина с 
цел отдих;
6. за спортни състезания;
7. за дейности и проекти за предоставяне 
на социални услуги за деца;
8. на организации, чиито договорни отно­
шения с Националния център „Европейски 
младежки програми и инициативи“ са приклю­
чили с принудително събиране на вземания/
задължения/суми и/или възстановяване по 
съдебен ред.
Чл. 7. Националният център „Европейски 
младежки програми и инициативи“ не финан­
сира:
1. дейности, реализирани преди одобряването 
на проекта и извън срока на изпълнението на 
проекта;
2. проекти на организации, чиито договорни 
отношения с Националния център „Европей­
ски младежки програми и инициативи“ при 
предходно финансиране по програмата не са 
приключили;
3. проекти на организации, в които е подадена 
невярна, неточна и/или непълна информация 
при попълването на декларация по чл. 10, ал. 1, 
т. 8 и 10 и по смисъла на т. 2.
Раздел II
Ред за кандидатстване
Чл. 8. (1) Националният център „Европейски 
младежки програми и инициативи“ разработва 
формуляр за кандидатстване и съпътстващи 
документи по програмата.